Luonnos neuvoston asetukseksi (EY) maanteiden tavarakuljetusten tilastoista /* KOM/97/0443 lopull. - CNS 97/0233 */



Virallinen lehti nro C 341 , 11/11/1997 s. 0009



Luonnos neuvoston asetukseksi (EY) maanteiden tavarakuljetusten tilastoista (97/C 341/05) (ETA:n kannalta merkityksellinen teksti) KOM(97) 443 lopull. - 97/0233(CNS) (Komission esittämä 11 päivänä syyskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission esittämän asetusluonnoksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että komissiolla on oltava käytössään, yhteisen liikennepolitiikan yhteydessä sille uskottujen tehtävien suorittamiseksi, vertailukelpoiset, luotettavat, yhteensovitetut, säännönmukaiset ja täydelliset tilastot Euroopan yhteisössä rekisteröityjen ajoneuvojen avulla suoritettavien maanteiden tavarakuljetusten laajuudesta ja kehittymisestä sekä näissä kuljetuksissa käytettävien ajoneuvojen käyttöasteesta, alueellisten tilastojen osana olevista maanteiden tavarakuljetusten tilastoista 12 päivänä kesäkuuta 1978 annetussa direktiivissä 78/546/ETY (1), sellaisena kuin sen on muutettuna 18 päivänä heinäkuuta 1989 annetulla direktiivillä 89/462/ETY (2), ei säädetä sellaisia kuljetustyyppejä koskevasta tilastosta, jotka eivät olleet sallittuja silloin, kun kyseiset direktiivit annettiin; kyseisissä direktiiveissä säädetyistä tilastoista saadaan erilaista tietoa sen mukaan, onko kyse kansallisista vai kansainvälisistä kuljetuksista, eikä niissä anneta minkäänlaista tietoa näissä kuljetuksissa käytettävien ajoneuvojen käyttöasteesta, ensisijaisia toimenpiteitä koskevasta puiteohjelmasta tilastotietojen alalla vuosiksi 1993-1997 heinäkuun 22 päivänä 1993 tehdyssä neuvoston päätöksessä 93/464/ ETY (3) tähdennettiin tarvetta laatia tällaisia täydellisiä alueellisia sekä tavarakuljetusta että ajoneuvojen kulkemia matkoja koskevia tilastoja, neuvoston direktiivissä 78/546/ETY säädettyä järjestelmää olisi sen vuoksi muutettava, vertailukelpoisten tai yhdenmukaistettujen yhteisön tilastotietojen keruulla on mahdollista laatia integroitu järjestelmä, joka tarjoaa luotettavia, yhteensopivia ja päivitettyjä tietoja, kerättyjen tulosten toimittaminen kokonaisuudessaan on tarpeen tuloksiin liittyvän yleisen tarkkuusarvion toteuttamiseksi, komissio esittää tietyn ajan kuluttua kertomuksen, jonka avulla on mahdollista saada tietoa tämän asetuksen täytäntöönpanosta, toissijaisuusperiaatteen mukaisesti, yhdenmukaistettujen tietojen tuottamisen mahdollistavien yhteisten tilastostandardien luominen on toimi, joka voidaan toteuttaa tehokkaasti ainoastaan yhteisön tasolla, ja tietojen keruuta toteutetaan kaikissa jäsenvaltioissa virallisten tilastojen laatimisesta vastaavien toimielinten ja laitosten vastuulla, hallintorekistereissä jo olevien tietojen käytöllä voi olla mahdollista rajoittaa tiedon toimittamisesta vastuussa olevien tilastovelvoitteita, ja yhteisön olisi käynnistysvaiheen aikana varmistettava jäsenvaltioille taloudellinen tuki tarvittavien töiden toteuttamiseksi, neuvoston päätöksellä 89/382/ETY, Euratom (4) perustettua tilasto-ohjelmakomiteaa on kuultu kyseisen päätöksen 3 artiklan mukaisesti, ON ANTANUT TÄMÄN ASETUKSEN: 1 artikla Yleinen säännös Jäsenvaltiot laativat yhteisön tilastoja tavarakuljetukseen tarkoitettujen, jäsenvaltiossa rekisteröityjen tieliikenteen moottoriajoneuvojen avulla suoritettavista maanteiden tavarakuljetuksista ja kyseisten ajoneuvojen kulkemista matkoista. 2 artikla Määritelmät Tässä asetuksessa jäljempänä olevat ilmaisut määritellään seuraavasti: 1) maanteiden tavarakuljetukset: kaikki tavarakuljetukseen tarkoitettujen tieliikenteen moottoriajoneuvojen avulla suoritettavat tavarakuljetukset, 2) tavarakuljetukseen tarkoitettu tieliikenteen moottoriajoneuvo: mikä tahansa tavarakuljetukseen tarkoitettu yksittäinen ajoneuvo tai vetoauto-puoliperävaunuyhdistelmä tai muu ajoneuvoyhdistelmä. Tavarakuljetukseen tarkoitettu tieliikenteen moottoriajoneuvo voi olla joko kuorma-auto, johon liittyy perävaunu tai joka on ilman perävaunua tai vetoauto, johon liittyy puoliperävaunu. Tätä asetusta ei sovelleta tavarakuljetukseen, joka toteutetaan seuraavien avulla: a) tavarakuljetukseen tarkoitetut tieliikenteen moottoriajoneuvot, joiden hyväksytty paino tai hyväksytyt mitat ylittävät tavanomaiset rajoitukset, b) maataloudessa ja armeijassa käytettävät ajoneuvot sekä valtiolliset ja julkisten palvelujen yhteydessä käytettävät ajoneuvot, lukuun ottamatta rautateiden hallintoelinten tavarakuljetukseen tarkoitettuja tieliikenteen moottoriajoneuvoja. Kullakin jäsenvaltiolla on oikeus poissulkea tämän asetuksen soveltamisalasta tavarakuljetukseen tarkoitetut sellaiset tieliikenteen moottoriajoneuvot, joiden hyötykuorma tai suurin sallittu paino kuormattuna on tiettyä rajoitusta pienempi. Tämä rajoitus ei voi ylittää 3,5 tonnia kuorman painona tai 6 tonnia suurimpana sallittuna painona kuormattuna. 3) rekisteröity: jäsenvaltion virallisen toimielimen ylläpitämään ajoneuvorekisteriin merkittynä oleminen siitä riippumatta, liittyykö tällaiseen rekisteröintiin rekisterikilpien antaminen tai ei. Jos kuljetus suoritetaan ajoneuvoyhdistelmän avulla, jossa tieliikenteen moottoriajoneuvo (kuorma-auto tai vetoauto) ja perävaunu tai puoliperävaunu on rekisteröity eri maissa, yhdistelmän rekisteröintimaana on tieliikenteen moottoriajoneuvon rekisteröintimaa. 3 artikla Tietojen keräämiseen liittyviä tunnusmerkkejä 1. Jäsenvaltiot keräävät seuraaviin aloihin liittyviä tietoja: a) ajoneuvoon liittyvät tiedot b) kuljetuksiin liittyvät tiedot c) tavaraan liittyvät tiedot. 2. Kuhunkin alaan liittyvät tilastolliset muuttujat, niiden määrittely ja niiden jaotteluun käytettyjen nimikkeistöjen taso esitetään tämän asetuksen liitteissä. 3. Tilastotietoja varten käytettävää menetelmää määrittäessään jäsenvaltiot pidättyvät kaikkien muodollisuuksien toteuttamisesta jäsenvaltioiden välisten rajanylitysten yhteydessä. 4 artikla Hallinnollisiin rekistereihin pääsy Kansallisilla toimivaltaisilla tilastoviranomaisilla on tämän asetuksen täytäntöön panemiseksi pääsy hallinnollisiin rekisteriotteisiin, jotka sisältävät tarvittavat tiedot tässä asetuksessa tarkoitettujen tilastojen laatimiseksi. 5 artikla Tulosten tarkkuus Tietojen keräämismenetelmät on kehitettävä sellaisiksi, että jäsenvaltioiden välittämät tilastolliset tulokset täyttävät tarkkuutta koskevat vähimmäisvaatimukset. Komissio vahvistaa tarkkuusvaatimukset erityisesti tietyille muuttujille ja tietyille jakautumistasoille tarkoitetun suurimman mahdollisen variaatiokertoimen avulla 12 artiklassa säädetyn menettelyn mukaisesti. 6 artikla Tietojen käsittely Jäsenvaltiot takaavat 3 artiklan mukaisesti kerättyjen tietojen käsittelyn antamalla vertailukelpoisia tilastoja 5 artiklassa vaaditulla tarkkuudella. 7 artikla Tietojen välittäminen tilastotoimistolle 1. Jäsenvaltioiden on välitettävä 3 artiklassa mainittuja muuttujia vastaavat tulokset kokonaisuudessaan ja näihin tilastollisiin muuttujiin perustuvat taulukot, mukaan lukien luottamukselliset tiedot, salassapidettävien tilastotietojen luovuttamista Euroopan yhteisöjen tilastotoimistolle koskevan 11 päivänä kesäkuuta 1990 annetun neuvoston asetuksen (Euratom, ETY) N:o 1588/90 (5) säännösten mukaisesti. Komissio määrittää 12 artiklassa säädetyn menettelyn mukaan 3 artiklassa tarkoitettuihin muuttujiin perustuvien tilastotaulukoiden sisällön. 2. Tulokset kokonaisuudessaan ja tilastotaulukot toimitetaan tiedostoina. Komissio vahvistaa 12 artiklassa säädetyn menettelyn mukaisesti kyseiset tiedostot ja niiden välittämisessä käytettävät tuet. 3. Tietojen toimittaminen vuotuista yhteenvetoa varten toteutetaan viiden kuukauden kuluttua kunkin tarkastelua koskevan vuosineljänneksen päättymisestä ja kahdeksan kuukautta vuoden päättymisestä. Ensimmäinen toimituserä kattaa vuoden 1998 ensimmäisen vuosineljänneksen. 8 artikla Kertomukset 1. Viimeistään ensimmäisten vuosineljännestietojen toimittamisen yhteydessä jäsenvaltiot toimittavat komissiolle (Eurostat) yksityiskohtaisen kertomuksen käytetyistä tilastomenetelmistä. Tarvittaessa jäsenvaltiot tiedottavat komissiolle (Eurostat) myös käytettyjen keräämismenetelmien huomattavista muutoksista. 2. Jäsenvaltiot toimittavat komissiolle (Eurostat) vuosittain tietoja näytteiden määrästä, vastaamatta jättäneiden määrästä ja, standardipoikkeaman tai luotettavuusvälin muodossa, tulosten luotettavuudesta. 3. Komissio toimittaa neuvostolle kolmen tietojenkeruuvuoden jälkeen tämän asetuksen mukaisesti toteutetusta työstä saatuja kokemuksia koskevan kertomuksen. 9 artikla Tulosten levittäminen Tavarakuljetuksia koskevien tilastollisten tulosten levitystä koskevat säännökset määritellään 12 artiklassa säädetyn menettelyn mukaisesti. 10 artikla Taloudellinen tuki 1. Yhteisö osallistuu rahoitukseen tässä asetuksessa säädettyjen tilastojen hankkimiseen kolmena ensimmäisenä vuotena myöntämällä jäsenvaltioille taloudellista tukea kyseisten töiden toimeenpanosta aiheutuneisiin kustannuksiin. 2. Tälle toiminnalle vuosittain myönnettävien määrärahojen summa vahvistetaan vuosittaisen talousarviomenettelyn yhteydessä. 3. Budjettivallan käyttäjä määrittää kunakin vuonna käytettävissä olevat määrärahat. 11 artikla Soveltamista koskevat yksityiskohtaiset säännöt Yksityiskohtaiset säännöt tämän asetuksen täytäntöönpanosta, mukaan lukien toimenpiteet sen mukauttamiseksi taloudellista ja teknistä kehitystä vastaavaksi, erityisesti: - tietojen keräämistä koskevien tunnusmerkkien (3 artikla) ja tämän asetuksen liitteiden sisällön mukauttaminen, - tarkkuusvaatimukset (5 artikla), - tiedostoihin tehtävien merkintöjen kuvaus sekä tulosten kokonaisuudessaan ja tilastotaulukoiden kuvaus ja niiden toimittamistapa komissiolle (7 artikla), - tulosten levittäminen (9 artikla), annetaan jäljempänä 12 artiklassa säädetyn menettelyn mukaisesti. 12 artikla Menettely 1. Komissiota avustaa tilasto-ohjelmakomitea (jäljempänä "komitea"), joka on perustettu päätöksellä 89/382/Euratom, ETY. 2. Komission edustaja toimittaa komitealle hankkeen toteutettavista toimenpiteistä. Komitea toimittaa lausuntonsa tästä hankkeesta puheenjohtajansa asettamassa määräajassa kyseessä olevan kysymyksen kiireellisyyden mukaisesti. Lausunto annetaan Euroopan yhteisön perustamissopimuksen 148 artiklan 2 kohdassa määrätyllä määräenemmistöllä sellaisten päätösten osalta, jotka neuvoston on määrä tehdä komission ehdotuksesta. Komitean äänestyksissä jäsenvaltioiden edustajien äänet painotetaan mainitun artiklan määritelmän mukaisesti. Puheenjohtaja ei osallistu äänestyksiin. Komissio päättää toimenpiteistä, joita sovelletaan heti. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä Euroopan unionin neuvostolle. Tällaisessa tapauksessa noudatetaan seuraavaa: - komissio lykkää päättämiensä toimenpiteiden soveltamista kolmella kuukaudella siitä päivästä, kun asia on annettu tiedoksi neuvostolle, - neuvosto voi määräenemmistöllä päättää asiasta toisin ensimmäisessä luetelmakohdassa säädetyn määräajan kuluessa. 13 artikla 1. Kumotaan direktiivi 78/546/ETY, sellaisena kuin se on muutettuna direktiivillä 89/462/ETY, 1 päivästä tammikuuta 1998. 2. Jäsenvaltioiden on toimitettava direktiivin 78/546/ETY, sellaisena kuin se on muutettuna direktiivillä 89/462/ETY, mukaisesti toimeenpanovuotta 1997 koskevat vielä toimittamattomat tulokset 1 päivänä tammikuuta 1998. 14 artikla Tämä asetus tulee voimaan kahdentenakymmenentenä päivänä sen jälkeen, kun se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 168, 26.6.1978, s. 29. (2) EYVL L 226, 3.8.1989, s. 8. (3) EYVL L 219, 28.8.1993, s. 1. (4) EYVL L 181, 28.6.1989, s. 47. (5) EYVL L 151, 15.6.1990, s. 1. LIITE A LUETTELO MUUTTUJISTA Toimitettavat tulokset kokonaisuudessaan jaetaan seuraaviin: A1. Ajoneuvoon liittyvät tiedot A2. Kuljetuksiin liittyvät tiedot A3. Tavaraan liittyvät tiedot (kuljetukseen liittyvässä perustoiminnossa). A1. AJONEUVOA KOSKEVAT MUUTTUJAT Tavarakuljetukseen tarkoitettu tieliikenteen moottoriajoneuvo voi olla joko yksittäinen ajoneuvo (kuorma-auto) tai ajoneuvoyhdistelmä (kuorma-auto, johon liittyy perävaunu tai vetoauto, johon liittyy puoliperävaunu). Ajoneuvoon liittyviä toimitettavia tietoja ovat seuraavat: - akselien kuvaus liitteen B mukaisesti - tieliikenteen moottoriajoneuvon (kuorma-auton tai vetoauton) vuosina ilmoitettu ikä (sen ensimmäisestä rekisteröinnistä alkaen) - suurin sallittu paino kuormattuna, 100 kilogramman tarkkuudella - hyötykuorma, 100 kilogramman tarkkuudella - toimintalaji (toisen laskuun/omaan laskuun) - tutkimusajanjakson aikana yhteensä ajettu kilometrimäärä - kuormattuna - tyhjänä (mukaan lukien vetoautojen ilman puoliperävaunuja kulkema matka) - perustiedoista saatavien täydellisten tulosten kehittämiseen käytettävä ajoneuvon suhteuttaminen, jos tietojen kerääminen toteutetaan kyselyillä. Peräkkäiset kuvaukset Kun tutkimuksen kohteena oleva tieliikenteen moottoriajoneuvo on yksin käytettävä kuorma-auto (eli tutkimusajankohtana perävaunuton), sitä pidetään sellaisenaan tavarakuljetukseen tarkoitettuna tieliikenteen moottoriajoneuvona. Kun tutkimuksen kohteena oleva tieliikenteen moottoriajoneuvo on vetoauto - jolloin siihen kytketään puoliperävanu - tai kun kyse on kuorma-autosta, johon kytketään perävaunu, asetuksen mukaisesti vaaditut tiedot koskevat tavarakuljetukseen tarkoitettua tieliikenteen moottoriajoneuvoa kokonaisuudessaan tai tieliikenneajoneuvoyhdistelmää ja tässä tapauksessa tutkimusviikon aikana kuvaukseen voi tulla muutoksia (kuorma-autoon voidaan kyseisenä aikana liittää perävaunu tai siihen voidaan vaihtaa toinen perävaunu; vetoautoon voidaan vaihtaa puoliperävaunu): tuolloin on tarkasteltava näitä peräkkäisiä kuvauksia ja otettava huomioon, että ajoneuvoon liittyvät tiedot on toimitettava jokaisen kuljetuksen osalta. Jos kyseisten peräkkäisten kuvausten tarkastelu ei kuitenkaan ole mahdollista, otetaan huomioon ajoneuvoa koskevien muuttujien arvojen osalta ne, jotka vastaavat ensimmäistä tutkimusajankohtaa koskevan ensimmäisen kuormattuna toteutetun kuljetuksen alussa annettua ajoneuvon kuvausta. Toimintalajin muutokset Kuljetusta voidaan myös toteuttaa eri matkoilla joko omaan laskuun tai toisen laskuun, ja tällainen toimintalaji on annettava jokaisen kuljetuksen osalta. Jollei näitä koskevia muutoksia ole mahdollista tarkastella, "toimintalajin" muuttujana otetaan huomioon pääasiallinen toimintatapa. Asetustekstissä esiintyvien ajoneuvoa koskevien ilmaisujen määrittelyt - Tieliikenteen moottoriajoneuvo: Tieliikenneajoneuvo, jonka ainoana käyttövoimana on moottori ja jota käytetään tavallisesti matkustajien tai tavaroiden kuljettamiseen tai matkustajien tai tavaroiden kuljettamiseen käytettävien ajoneuvojen vetämiseen tiellä. - Tavarakuljetukseen tarkoitettu tieliikenneajoneuvo: Yksinomaan tai pääasiallisesti tavarakuljetukseen tarkoitettu tieliikenneajoneuvo (kuorma-auto, perävaunu, puoliperävaunu). - Tavarakuljetukseen tarkoitettu tieliikenteen moottoriajoneuvo: Tavarakuljetukseen tarkoitettu yksittäinen tieliikenteen moottoriajoneuvo tai tieliikenneajoneuvojen yhdistelmä. Tavarakuljetukseen tarkoitettu tieliikenteen moottoriajoneuvo voi olla joko kuorma-auto, johon liittyy perävaunu tai joka on ilman perävaunua, taikka vetoauto, johon liittyy puoliperävaunu. - Kuorma-auto: Yksinomaan tai pääasiallisesti tavarakuljetukseen tarkoitettu jäykkä ajoneuvo. - Vetoauto: Moottorikäyttöinen tieliikenneajoneuvo, joka on yksinomaan tai pääasiallisesti tarkoitettu muiden, ilman mekaanista kuljetuskoneistoa olevien kuljetusvälineiden (pääasiassa puoliperävaunujen) vetämiseen. - Perävaunu: Tavarakuljetukseen tarkoitettu kuljetusväline, joka on tarkoitettu tieliikenteen moottoriajoneuvon vedettäväksi. - Puoliperävaunu: Tavarakuljetukseen tarkoitettu, etuakseliton kuljetusväline, joka on suunniteltu niin, että osa sen painosta ja merkittävä osa sen kuorman painosta kohdistuu vetoautoon. - Vetoautoon yhdistetty puoliperävaunu: Vetoautoon yhdistetty puoliperävaunu. - Ajoneuvoyhdistelmä: Tavarakuljetukseen tarkoitettuun moottoriajoneuvoon kytketty perävaunu. Kokonaisuus, johon kuuluu ylimääräinen perävaunu, kuuluu tähän kategoriaan. - Rekisteröity: Virallisen toimielimen pitämään ajoneuvorekisteriin merkittynä oleminen siitä riippumatta, liittyykö tällaiseen rekisteröintiin rekisterikilpien antaminen tai ei. - Hyötykuorma: Ajoneuvon rekisteröintimaan toimivaltaisen viranomaisen sallima tavaroiden enimmäispaino. Kun tavarakuljetukseen tarkoitettu moottoriajoneuvo on kuorma-autosta ja perävaunusta muodostuva yhdistelmä, yhdistelmän hyötykuormana on kuorma-auton ja perävaunun hyötykuormien summa. - Suurin sallittu paino kuormattuna: Paikallaan olevan ja toimintakuntoisen ajoneuvon (tai ajoneuvoyhdistelmän) kokonaispaino ja ajoneuvon rekisteröintimaan toimivaltaisen viranomaisen sallima kuorman paino. A2. KULJETUKSIA KOSKEVAT MUUTTUJAT Tavarakuljetukseen tarkoitetulla tieliikenteen moottoriajoneuvolla toteutetaan tutkimusajankohtana kuljetuksia, ajoneuvojen ollessa joko tyhjinä (kuorma-auto, perävaunu tai puoliperävaunu eivät sisällä tavaroita eivätkä tyhjiä pakkauksia: ne ovat "täysin tyhjiä") tai kuormattuina (kuorma-auto, perävaunu tai puoliperävaunu sisältävät joko tavaroita tai erityistavaroina pidettäviä tyhjiä pakkauksia). Tavaraliikenteen kuljetukseen tarkoitetun tieliikenteen moottoriajoneuvon kuormattuna kulkema välimatka on ensimmäisen lastauspaikan ja viimeisen lastinpurkupaikan (jossa tavarakuljetukseen tarkoitetun tieliikenteen moottoriajoneuvon lasti puretaan kokonaan) välinen ajomatka. Kuorman kuljetus voi näin ollen koostua useista kuljetukseen liittyvistä perustoimista. Kustakin kuljetuksesta toimitettavia tietoja ovat seuraavat: - kuljetuslajit liitteen C nimikkeistön mukaisesti - lastin paino, bruttopaino 100 kilogramman tarkkuudella - (tavarakuljetukseen tarkoitetun kuormatun tieliikenteen ajoneuvon) lastauspaikka - määritelmä: Kuormatun ajoneuvon lastauspaikkana on ensimmäinen paikka, jossa tavaroita lastataan tavarakuljetukseen tarkoitettuun tieliikenteen moottoriajoneuvoon, joka oli aiemmin tyhjänä (tai paikka, jossa vetoautoon kytketään kuormattu puoliperävaunu). Tyhjän ajoneuvon osalta se on aiemmin kuormattuna olleen ajoneuvon lastinpurkupaikka (käsite "tyhjän ajoneuvon kuljetuksen aloittamispaikka") - merkintä: Lastauspaikka merkitään NUTS-nimikkeistön III-tason mukaisesti Euroopan talousalueen (ETA) osalta ja maanimikkeistön mukaisesti ETA:n ulkopuolisten alueiden osalta. - (tavarakuljetukseen tarkoitetun kuormatun tieliikenteen ajoneuvon) lastinpurkupaikka - määritelmä: Kuormatun ajoneuvon lastinpurkupaikkana on viimeinen paikka, jossa tavaroita puretaan tavarakuljetukseen tarkoitetusta tieliikenteen moottoriajoneuvosta, joka on siitä alkaen tyhjänä (tai paikka, jossa vetoautosta irrotetaan kuormattu puoliperävaunu). Tyhjän ajoneuvon osalta se on lastauspaikka (käsite "tyhjän ajoneuvon kuljetuksen päättymispaikka"). - merkintä: Lastinpurkupaikka merkitään NUTS-nimikkeistön III-tason mukaisesti Euroopan talousalueen (ETA) osalta ja maanimikkeistön mukaisesti ETA:n ulkopuolisten alueiden osalta. - tosiasiallisesti kuljetettu matka lukuun ottamatta sitä matkaa, jolloin tavarakuljetukseen tarkoitettua tieliikenteen moottoriajoneuvoa kuljetetaan jollakin muulla liikennevälineellä - kuljetettu matka tonnikilometreinä - läpikulkumaat (ei enemmän kuin viisi), jotka on merkitty maanimikkeistön mukaisesti - tarvittaessa tieliikenteen moottoriajoneuvon toiseen liikennevälineeseen lastaamisen paikka NUTS-nimikkeistön III-tason mukaisesti Euroopan talousalueen (ETA) osalta ja maanimikkeistön mukaisesti ETA:n ulkopuolisten alueiden osalta - tarvittaessa tieliikenteen moottoriajoneuvon toisesta liikennevälineestä poistamisen paikka NUTS-nimikkeistön III-tason mukaisesti Euroopan talousalueen (ETA) osalta ja maanimikkeistön mukaisesti ETA:n ulkopuolisten alueiden osalta - tavarakuljetukseen tarkoitettua tieliikenteen moottoriajoneuvoa kyseisen kuljetuksen aikana koskeva ominaisuus "kokonaan kuormattu" (tapa 2) tai "ei kokonaan kuormattu" (tapa 1), ilmaistuna kuljetuksen aikana käytetyn tilan enimmäismääränä (tapa 0 = tyhjä ajoneuvo) A3. TAVARAA KOSKEVAT MUUTTUJAT (KULJETUKSEEN LIITTYVÄSSÄ PERUSTOIMINNOSSA) Kuormakuljetuksen aikana voidaan toteuttaa useita kuljetukseen liittyviä perustoimintoja, kun kuljetukseen liittyvä perustoiminto määritellään jonkin tavaratyypin kuljetukseksi (määritelty viittaamalla nimikkeistön tiettyyn osaan) sen lastaus- ja lastinpurkupaikan välillä. Kuormakuljetuksen aikana toteutettavista kuljetukseen liittyvistä perustoiminnoista annettavia tietoja ovat seuraavat: - kuljetettu tavaratyyppi, asianmukaiseen luokitukseen viittaavien tavararyhmien mukaisesti (vrt. liite D), mukaan lukien ryhmä "ainoastaan pakkaukset". - tavaroiden paino, bruttopaino 100 kilogramman tarkkuudella - tarvittaessa tavaran kuuluminen johonkin vaarallisten aineiden kategoriaan, määriteltynä liitteessä E esitettyjen, ADR-sopimuksen (Vaarallisten tavaroiden kansainvälisistä tiekuljetuksista tehty Yhdistyneiden Kansakuntien Euroopan talouskomission eurooppalainen sopimus) pääasiallisten kategorioiden mukaisesti - Yhdistyneiden Kansakuntien suosituksen N:o 21 ensimmäisen kohdan mukaisesti määritelty tavaran pakkaustapa, sellaisena kuin se esitetään liitteessä F - tavaran lastauspaikka, merkitty NUTS-nimikkeistön III-tason mukaisesti Euroopan talousalueen (ETA) osalta ja maanimikkeistön mukaisesti ETA:n ulkopuolisten alueiden osalta - tavaran purkupaikka, merkitty NUTS-nimikkeistön III-tason mukaisesti Euroopan talousalueen (ETA) osalta ja maanimikkeistön mukaisesti ETA:n ulkopuolisten alueiden osalta - tosiasiallisesti kuljetettu matka lukuun ottamatta sitä matkaa, jolloin tavarakuljetukseen tarkoitettua tieliikenteen moottoriajoneuvoa kuljetetaan jollakin muulla liikennevälineellä. "KERÄYS- TAI JAKELUKANAVATYYPPISEN" KULJETUKSEN AIKANA TOTEUTETUT KULJETUSTOIMINNOT (kuljetustyypin tapa 3) Tämän kuljetustyypin osalta on useissa lastaus- ja/tai lastinpurkupaikoissa käytännössä mahdotonta pyytää kuljetusoperaattoreita antamaan kuljetukseen liittyvien perustoimintojen kuvaus. Näille kuljetuksille, jotka otetaan huomioon sellaisinaan, määritetään tavallisesti yksi fiktiivinen kuljetukseen liittyvä perustoiminto kuljetukseen liittyvien tietojen perusteella. Kukin jäsenvaltio tiedottaa komissiolle oman määritelmänsä tästä kuljetustyypistä, ja esittää yksinkertaistetut olettamukset, joita se soveltaa vastaavanlaisten, kuljetustoimintoihin liittyvien tietojen keräämiseen. Menetelmää koskeva lisäys Kuormakuljetus ja kuljetukseen liittyvä perustoiminto Tiedon keräys toteutetaan eri jäsenvaltioissa: - joko painottamalla kunkin tavarakuljetukseen liittyvän perustoiminnon kuvausta (tarkastelemalla lisäksi tyhjänä kuljetusta) - tai painottamalla kyseisten, tavarakuljetuksiin liittyvien perustoimintojen varmistamista varten ajoneuvolla suoritettujen kuljetusten kuvausta. Kuormakuljetusten aikana toteutuu tavallisesti ainoastaan yksi kuljetukseen liittyvä perustoiminto, johon liittyy - ainoastaan yhdenlainen kuormattu tavara (viittaus käytettyyn tavaraluokitukseen, tässä tapauksessa NST/R-nimikkeistön 24 ryhmään) - ainoastaan yksi tavaroiden lastauspaikka - ainoastaan yksi tavaroiden purkupaikka. Tällöin molemmat käytetyt menetelmät ovat täysin tasavertaisia ja kumman tahansa avulla kerätyillä tiedoilla on mahdollista kuvata samalla kertaa - tavaroiden kuljetusta (kaikki kuljetukseen liittyvät perustoiminnot) - kuljetuskapasiteetteja ja näiden kapasiteettien käyttöä, tarkastelemalla nämä kuljetukset varmistavien ajoneuvojen ajomatkoja (kuormattuna, käyttökertoimen avulla; tyhjänä). Tämän asetuksen yhteydessä on syytä kuvata samalla kertaa tavaroiden kuljetusta ja ajoneuvojen ajomatkoja. Ei ole kuitenkaan toivottavaa sälyttää kuljetusoperaattorien vastuulle liiallisen suurta tilastovastuuta vaatimalla heitä kuvaamaan yksityiskohtaisesti sekä tavaroiden kuljetusta että ajoneuvojen ajomatkoja. Jäsenvaltioiden tilastotoimistojen vastuulla on antaa kysymyslomakkeiden kodifiointivaiheen aikana sellaisia tietoja, joita ei nimenomaan pyydetä kuljetusoperaattoreilta ja joita kyseiset toimistot keräävät "kuljetukseen liittyvä perustoiminto" tai "ajoneuvojen ajomatkat" mukaisesti. Ongelma syntyy, kun yhden kuormakuljetuksen aikana toteutuu useita kuljetukseen liittyviä perustoimintoja, mikä voi aiheutua - siitä, että kuljetukseen liittyy useita lastaus- ja/tai lastinpurkupaikkoja (mutta rajoitetussa määrin, sillä muutoin kyse on keräys- tai jakelukanavista, joihin liittyy erityiskäsittely) Tässä tapauksessa näitä erilaisia lastaus- ja/tai lastinpurkupaikkoja tarkastellaan, jotta voidaan laskea oikein kuljetukseen käytetyt tonnikilometrit, ja jotta tilastotoimisto saa käsityksen kuljetukseen liittyvistä perustoiminnoista - ja/tai siitä, että yhden kuormakuljetuksen aikana kuljetetut tavarat ovat useaa eri tyyppiä, mikä ei tavallisesti ilmene tilastollisesta seurannasta, koska siinä kysytään ainoastaan yhtä tavaratyyppiä (ainoa tai pääasiallinen). Tässä tapauksessa hyväksytään kyseinen tiedon menetys ja tällaista yksinkertaistamista toteuttavat jäsenvaltiot ilmoittavat asiasta selkeästi komissiolle. LIITE B AKSELIEN MÄÄRÄÄ KUVAAVA NIMIKKEISTÖ Kun kyse on ajoneuvoyhdistelmistä, akselien määrä lasketaan kuorma-autosta ja perävaunusta tai vetoautosta ja puoliperävaunusta yhteensä. >TAULUKON PAIKKA> LIITE C KULJETUSTYYPPINIMIKKEISTÖ 1. Yhdestä kuljetukseen liittyvästä perustoiminnosta muodostuva kuormakuljetus 2. Useista kuljetustoiminnoista muodostuva kuormakuljetus, jota ei kuitenkaan pidetä keräys- tai jakelukanavana 3. Keräys- tai jakelukanavatyyppinen kuormakuljetus 4. Kuljetus tyhjänä LIITE D TAVAROIDEN NIMIKKEISTÖ Tavaroiden nimikkeistö on NST/R -nimikkeistön mukainen, kunnes komissio päättää sen korvaamisesta neuvoteltuaan asiasta jäsenvaltioiden kanssa. Nimikkeistö sisältää myös ryhmän "ainoastaan pakkaukset". >TAULUKON PAIKKA> >TAULUKON PAIKKA> LIITE E VAARALLISTEN TAVAROIDEN KATEGORIANIMIKKEISTÖ (1*) >TAULUKON PAIKKA> (1*) Kukin kategoria vastaa vaarallisten tavaroiden kansainvälisistä tiekuljetuksista tehdyssä Yhdistyneiden Kansakuntien Euroopan talouskomission eurooppalaisessa sopimuksessa (ADR) olevaa vaarallisten aineiden nimikkeistön jotakin luokkaa tai alaluokkaa. LIITE F RAHTITYYPPINIMIKKEISTÖ (1*) >TAULUKON PAIKKA> (1*) Yhdistyneiden Kansakuntien Euroopan talouskomissio - Rahtityyppien, pakkausten ja pakkausmateriaalien koodit, kansainvälisen kaupan menetelmien helpottamistyöryhmän maaliskuussa 1986 Genevessä antama suositus n:o 21.